**คณะสัตวแพทยศาสตร์ มข. ร่วมกับบริษัท เมิร์จ คอมพาเนี่ยน (ประเทศไทย) จำกัด จัดสัมมนาเชิงปฏิบัติการการใช้เครื่องอัลตราซาวน์**

เมื่อวันจันทร์ที่ 21 ตุลาคม 2562 ที่ผ่านมา ณ ห้องราชสีห์ และ ห้องปฏิบัติการศัลยศาสตร์ ชั้น 1 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยฝ่ายโรงพยาบาลสัตว์ ได้ร่วมกับ บริษัท เมิร์จ คอมพาเนี่ยน (ประเทศไทย) จำกัด จัดสัมมนาเชิงปฏิบัติการในหัวข้อ **“Ultrasound trilogy”** เพื่อให้นายสัตวแพทย์ผู้ที่ทำงานในคลินิกสามารถเรียนรู้การอ่านแปรผลภาพอัลตราซาวน์ได้อย่างเชี่ยวชาญ ช่วยพัฒนาการวินิจฉัยโรคด้วยภาพทางการแพทย์ (Diagnostic imaging) ของสัตวแพทย์ในเมืองไทยให้เป็นมาตรฐานเดียวกันกับต่างประเทศ และให้เป็นไปอย่างมีประสิทธิภาพมากยิ่งขึ้น โดยมีวิทยากร ประกอบด้วย **ผศ.น.สพ.ดร.นฤพนธ์ คำพา** สังกัดกลุ่มวิชาศัลยศาสตร์ คณะสัตวแพทยศาสตร์ มหาวิทยาลัยขอนแก่น เป็นวิทยากรบรรยายภาคเช้า และภาคบ่ายทีมวิทยากรปฏิบัติการ ประกอบด้วย **ผศ.สพ.ญ.ดร.ปาณิสรา คุณกิตติ** สังกัดกลุ่มวิชาศัลยศาสตร์ คณะสัตวแพทยศาสตร์ มหาวิทยาลัยขอนแก่น **น.สพ.กานต์ ยงวณิชย์** และ **สพ.ญ.นิตยา บุญบาล** สัตวแพทย์สังกัดโรงพยาบาลสัตว์คณะสัตวแพทยศาสตร์ มหาวิทยาลัยขอนแก่น โดยในการสัมมนาในครั้งนี้มีผู้เข้าร่วมกิจกรรมทั้งสิ้น จำนวน 57 คน